**Výzva na predkladanie ponúk**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zákazka s nízkou hodnotou na uskutočnenie stavebných prác - postup podľa § 117 zákona č.343/2015 Z.z o verejnom obstarávaní a o zmene a doplnení niektorých zákonov

**1. Identifikácia verejného obstarávateľa** :

 **Obec Krušetnica**

**Krušetnica č.69**

**029 54 Krušetnica**

IČO: 0031459500314676

1.1. **Štatutárny orgán:** Mgr. Terézia Pacoňová, starostka obce

tel**:** 0911771250, email: oukrusetnica@orava.sk

**2.** **Kontaktná osoba pre verejné obstarávanie** : Ing. Ľuboslava Šafrová, poverená výkonom VO

Tel: 0904 444 280, e-mail**:**  obstaravanie@temako.sk

**3. Názov predmetu zákazky : Stavebné úpravy sály KD**

3.1. **Predmet zákazky:**

Predmetom zákazky sú stavebné úpravy sály a  javiska, ktoré sú súčasťou priestorov kultúrneho domu. V  priestoroch sály a javiska sa vymení podlaha a obklad stien, zabetónovanie otvoru v strope z javiska do kotolne a zamurovanie otvoru z javiska na chodbu.

Podrobný opis predmetu zákazky je uvedený v projektovej dokumentácii (príloha č.2). Rozsah prác a dodávok, ktoré sa budú realizovať a ktoré sú predmetom zákazky je podrobne vyšpecifikovaný a objemovo určený vo výkaze výmer (Príloha č.1).

 Spoločný slovník obstarávania (CPV): 45000000-7 Stavebné práce

|  |  |
| --- | --- |
|  |  |

3.2  **Obhliadka miesta realizácie predmetu zákazky:**

Uchádzač môže vykonať obhliadku miesta realizácie zákazky, pokiaľ má záujem overiť si informácie, ktoré bude potrebovať pre prípravu, spracovanie ponuky a začatie prác na predmetnej stavbe. Obhliadky budú uskutočňované pre každého uchádzača osobitne.

Všetky výdavky spojené s touto prehliadkou idú na ťarchu uchádzača. Uchádzači, ktorí prejavia záujem o  vykonanie obhliadky miesta realizácie prác, dostanú podrobnejšie informácie a termín uskutočnenia obhliadky na tel. čísle verejného obstarávateľa uvedené v bode.1.1, v pracovných dňoch, od 8.00 do 14.00 hod.

3.3 **Predpokladaná hodnota zákazky bez DPH: 25 188,35 Eur**

**4. Komplexnosť dodávky:** Predmet zákazky nie je rozdelený na časti. Verejný obstarávateľ požaduje predložiť cenu na celý predmet zákazky.

**5**. **Obsah ponuky:**

**Uchádzač predloží v ponuke:**

1. Identifikačné údaje o uchádzačovi (Názov a adresa, tel. kontakt, e-mail, IČO, DIČ,

 štatutárny zástupca)

1. Návrh na plnenie kritérií vypracovaný v zmysle Prílohy č.3
2. Rozpočet vypracovaný v súlade s bodom 10. Výzvy
3. pre splnenie podmienok účasti:

a) doklad v súlade s § 32 ods.1 písm.e) - doklad o oprávnení uskutočňovať stavebné

práce, ktorý zodpovedá predmetu zákazky ( postačuje kópia dokladu )

b) čestné vyhlásenie v súlade s § 32 ods.1 písm. f) - že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (odporučený vzor ČV je uvedený v Prílohe č. 4)

**6.** **Miesto a termín realizácie prác :**

6.1. **Miesto realizácie:** Obec Krušetnica

6.2. **Termín realizácie:** do **3** mesiacov od prevzatia staveniska zhotoviteľom

**7. Podmienky financovania zákazky**:

Predmet zákazky je spolufinancovaný z NFP Program rozvoja vidieka SR 2014-2020. **Podopatrenie: 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry** a z vlastných zdrojov verejného obstarávateľa. Verejný obstarávateľ neposkytuje preddavky ani zálohové platby. Splatnosť faktúr je do 60 dní od doručenia faktúry objednávateľovi.

**8. Typ zmluvného vzťahu**: Zmluva o dielo v zmysle Obchodného zákonníka

8.1 Úspešný uchádzač predloží na vyzvanie verejného obstarávateľa podpísaný a vyplnený návrh zmluvy o dielo, ktorý poskytol verejný obstarávateľ v prílohe súťažných podkladov (príloha č.5), v ktorom nie je možné uvádzať výhrady, ktoré by odporovali tejto výzve.

**8.2**. **Osobitné podmienky plnenia zmluvy týkajúce sa sociálneho aspektu:**

V prípade, ak Zhotoviteľ bude potrebovať navýšiť svoje kapacity v súvislosti s realizáciou diela, zamestná minimálne jednu osobu dlhodobo nezamestnanú v mieste realizácie diela (v poradí dostupnosti kapacít - obec, okres, VÚC) tak, aby dokázal zhotoviť dielo v súlade so zmluvou.

Formu zamestnania si zvolí Zhotoviteľ sám. Môže sa jednať o pracovný pomer počas celej doby realizácie diela alebo kratší pracovný čas, prípadne o dohodu o vykonávaní prác apod.

**8.3. Sociálny aspekt v procese verejného obstarávania:**

Verejný obstarávateľ v procese verejného obstarávania pri výbere úspešného uchádzača bude dodržiavať princíp rovnakého zaobchádzania, nediskriminácie hospodárskych subjektov, princíp transparentnosti a proporcionality.

**9.** **Lehota na predloženie ponúk** : **do 26.09.2019 do 13:00 hod.**

9.1 Ponuka musí byť doručená písomne. Spôsob doručenia:

V zalepenej obálke poštou, osobne alebo kuriérom na adresu:

 **Ing. Ľuboslava Šafrová - TEMAKO**

**Trojičné námestie 188**

**027 44 Tvrdošín**

Ponuku žiadame označiť: **„KD - Krušetnica“**

9.2. Otváranie ponúk sa uskutoční dňa **26.09.2019 o 13:10 hod**. na adrese uvedenej v bode 9.1.

Verejný obstarávateľ umožňuje účasť na otváraní ponúk všetkým uchádzačom, ktorí predložili ponuku v lehote na predkladanie ponúk.

9.3. Vyhodnocovanie ponúk je neverejné.

9.4. Informácia o vyhodnotení ponúk:

Verejný obstarávateľ zašle e-mailovou komunikáciou informáciu o vyhodnotení ponúk všetkým uchádzačom, ktorých ponuky sa vyhodnocovali.

**10. Cena a spôsob určenia ceny v ponuke**

10.1. Cenu stanoví uchádzač v rozsahu predloženého výkazu výmer. Takto ocenený výkaz výmer (rozpočet) bude súčasťou ponuky uchádzača. Cena za dielo bude spracovaná v súlade s ustanoveniami zákona NR č.18/1996 Z.z. o cenách v platnom znení.

10.2. Ak je uchádzač platiteľom DPH cenu uvedie v zložení:

cena bez DPH

sadzba DPH a výška DPH

celková cena vrátane DPH

10.3. Ak uchádzač nie je platiteľom DPH v SR, uvedie cenu celkom a na skutočnosť, že nie je platiteľom DPH v SR upozorní v ponuke poznámkou pri uvedení ceny.

10.4. Uchádzač je povinný dodržať množstvá uvedené vo výkaze výmer tak, ako sú uvedené pri jednotlivých položkách.

10.5. Uchádzač bude ponúkať komplexné zhotovenie diela, tak aby celková cena ponuky pokryla všetky jeho záväzky v zmysle výzvy na predkladanie ponúk z hľadiska zhotovenia diela vrátane obstarávania a nákladov podzhotoviteľov uchádzača. To znamená, že cena musí obsahovať cenu za celú uskutočnenú prácu, t.j. všetky náklady nevyhnutné na zhotovenie diela.

**11.** **Kritérium na hodnotenie ponúk**: **najnižšia cena**

 Pre účely vyhodnotenia sa použije celková navrhovaná cena vrátane DPH (u neplatiteľov DPH cena celkom).

 Víťazom súťaže sa stane ten uchádzač, ktorý navrhne za predmet zákazky najnižšiu celkovú cenu vrátane DPH (u neplatiteľov DPH cena celkom). Poradie ostatných uchádzačov sa stanoví podľa veľkosti ponukových cien.

**12. Ďalšie informácie verejného obstarávateľa:**

1. Náklady spojené s účasťou v súťaži znáša uchádzač v plnej výške.
2. Verejný obstarávateľ si vyhradzuje právo neprijať ani jednu ponuku a zrušiť verejné obstarávanie v prípade, že predložené ponuky budú v rozpore s finančnými možnosťami verejného obstarávateľa, alebo inak nevýhodné pre verejného obstarávateľa.
3. Verejný obstarávateľ umožňuje predložiť aj ekvivalent inej značky, pokiaľ sú v opise predmetu zákazky, v projektovej dokumentácii alebo vo výkaze výmer uvedené výrobky, materiály alebo tovary konkrétnej značky. Uchádzačom ponúknutý ekvivalent musí spĺňať úžitkové, prevádzkové a funkčné charakteristiky nevyhnutné na zabezpečenie účelu v zmysle predmetu zákazky a musí byť v rovnakej alebo vyššej kvalite.
4. Doručená ponuka môže byť zahrnutá do vyhodnotenia ponúk len v prípade, že jej obsah je v súlade s podmienkami definovanými vo výzve na predkladanie ponúk a obsahuje všetky náležitosti uvedené vo výzve a bola predložená v určenej lehote na predkladanie ponúk.
5. Jazyk, v ktorom možno predložiť ponuky: Štátny jazyk – slovenský jazyk. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; pričom uvedené neplatí pre ponuky, doklady a dokumenty vyhotovené v českom jazyku.
6. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).

Prílohy:

Č.1 – Výkaz výmer

Č.2 – Projektová dokumentácia

Č.3 – Návrh na plnenie kritérií

Č.4 – Čestné vyhlásenie

Č.5 – Zmluva o dielo

Dňa 16.09.2019

Vypracovala:

Ing. Ľuboslava Šafrová

poverená výkonom VO

Mgr. Terézia Pacoňová

 starostka obce